دێرەلووک

دێرەلووک یەکێکە لە شارەدێیەکانی قەزای ئامێدی لە پارێزگای دھۆک لە ھەرێمی کوردستان لە عێراق. دێرەلووک ناوەندی ناحیەی دێرەلووکە. 

شارەدێی دێرەلووک لە شارۆچکەی ئامێدی (١٨)کم و (٨٢)کم لە شاری دھۆک دوورە. https://www.wishe.net/details.aspx?=hewal&jmare=18419&Jor=4 لە شارۆچکەکەدا کڵێسای (مار خنانا) و (مار جەرجیس) ھەیە.https://www.ishtartv.com/en/viewarticle,35503.html

 ناو 
ناوی شارۆچکەکە لە دوو وشەی "دێیرا" ("کڵێسا" بە سریانی) و "لوقا" ناوی نوسەرێکی ئینجیلە بە ناوی ("لۆقا")، (ئینجیلی لۆقا)، بەم شێوەیە ناوی کڵێساکە ناونراوە کڵێسای لۆقا(دێرالوکا یان دێرا لوقا) بە پێی کات بووەتە دێرەلووک.Donabed, Sargon George (2015). Reforging a Forgotten History: Iraq and the Assyrians in the Twentieth Century. Edinburgh University Press.

 مێژوو 
لە ساڵی ١٩٢٠ دا ئاشوورییەکانی خێڵی (باز) نیشتەجێ کران لە دێرەلووکدا، دوای دەرکردنیان لە ناوچەی ھەکاری لە تورکیا. دێرەلووک ناوی لێنراوە بەناوی کڵێسایەک وێرانکراوی سانت لوقا لە دەوروبەری. پێش کۆمەڵکوژیی سێمێل لە ساڵی ١٩٣٣، دێرەلووک ١٣٠ ئاشووری تێیدا نیشتەجێ بوو، کە بەشێکی زۆریان ناچاربوون لە توندوتیژییەکان ھەڵبێن و بەدرێژایی ڕووباری خابوور لە سووریا نیشتەجێ بوون.Donabed, Sargon George (2015). Reforging a Forgotten History: Iraq and the Assyrians in the Twentieth Century. Edinburgh University Press.

دێرەلووک لە ساڵی ١٩٧٨ لەلایەن حکومەتی عێراقەوە کراوە بە موجەمەع(کۆمەڵگەی زۆرەملێ)، دانیشتوانی گوندە ڕاگوێزراوەکانی کورد و  ئاشوورییەکانی نێروە و ڕێکانەوە بەدرێژایی سنووری عێراق-تورکیای لێ نیشتەجێکرا. لە ساڵی دواتردا (کڵێسایەکی مار خنانا) دروستکرا.Donabed, Sargon George (2015). Reforging a Forgotten History: Iraq and the Assyrians in the Twentieth Century. Edinburgh University Press.

لە ساڵانی ١٩٨٧-١٩٨٨ لە کاتی شاڵاوی ئەنفالدا جارێکی تر وەک کۆمەڵگە بەکارھێنرا. لە دێرەلووک، پێشمەرگەکانی پارتی دیموکراتی کوردستان دەستیان بەسەر بەڵگەنامەکانی تایبەت بە بەکارھێنانی چەکی بایۆلۆجی و کیمیایی گرت، کە لەلایەن ھێزە چەکدارەکانی عێراق لە کاتی شەڕی ئێران و عێراق لە مانگی یەکی ساڵی ١٩٨٨دا بەکاریان ھێنابوو.Hiro, Dilip (1991). The Longest War: The Iran-Iraq Military Conflict. Psychology Press.

لە ٥ی کانونی یەکەمی ٢٠١١، لەناو ئاژاوەکانی دھۆک ٢٠١١، دوکانەکانی مەی کرانە ئامانجی ئاژاوەگێڕان و چوار دووکان ئاگریان تێبەردرا و دووکانی دیکەش تاڵان کران. لە ساڵی ٢٠١٢دا بە مەزەندەکردن ٥٢٥ ئاشووری لە دێرەلووک نیشتەجێ بوون.https://web.archive.org/web/20201124160429/http://www.mena-rf.org/maps-downloads.html ھاوکاری مرۆیی لە مانگی یەکی ساڵی ٢٠١٥ لەلایەن کۆمەڵەی فریاگوزاری ئاشوورییەوە گەیشتە ٧٢ خێزانی ئاوارە لە مووسڵ و دەشتی نەینەوا.http://www.assyrianaidiraq.org/news/1009 تا ساڵی (٢٠٢١)، (١٢٠) ئاشووری کە (٤٥) بنەماڵەیان ھەیە، کە ھەموویان لایەنگری کەنیسەی ئاشووری ڕۆژھەڵاتن، لە دێرەلووک نیشتەجێن.https://www.shlama.org/population?fbclid=IwAR0rMdQbvDzjzV0_CIWBCjOGCU4OSVLrbsltgKijiY1fqYC2H6VAoQ8hJ8M

 جوگرافیا 
شارەدێی دێرەلووک ھاوسنوورە لەگەڵ؛
 لە باکوورەوە گوندی کەلیانک.
 لە باشوورەوە گوندی گەلەکا.
 لە ڕۆژھەڵاتەوە گوندی مێرگێ.
 لە ڕۆژاواوە گوندی گوھەرز.https://www.openstreetmap.org/node/2482498582

 ئەمانەش ببینە 
 ناحیەی دێرەلووک
 قەزای ئامێدی

 سەرچاوەکان 

پۆل:ناحیەکان
پۆل:شوێنە ئاوەدانەکانی پارێزگای دھۆک
پۆل:گوندەکانی باشووری کوردستان
پۆل:ئامێدی
پۆل:نیشتەجێبوونی کوردەکان لە عێراق